વડોદરાના પાણીગેટ વિસ્તારમાં આવેલા મેમણ કોલોનીના લોકો મગરના આવવાથી ગભરાઈ ગયા હતા. મગર દ્વારા પાડા અને કુતરાઓને ખેંચી જવાના બનાવો પણ બન્યા હતા. સ્થાનિક લોકોએ વનવિભાગને આ અંગે ફરિયાદ કરી હતી. જોકે ગઈ કાલે મોડી રાત્રે મગર અચાનક જ વરસાદી કાંસની બહાર નિકળી આવ્યો હતો અને રહેણાંક વિસ્તારમાં આવી ગયો હતો. જેથી સ્થાનિક લોકોમાં ભય વ્યાપી ગયો હતો. જો કે વનવિભાગ અને પ્રાણી ક્રૂરતા નિવારણ સંસ્થાના લોકોએ મળીને બે કલાક જહેમત બાદ મગરને પકડ્યો હતો.